โบรกฯ เชียร์ “ซื้อ” PACE เป้า 4.90 บ.แนวโน้มปีหน้าแข็งแกร่ง เติบโต 937%
บล. เคจีไอ (ประเทศไทย) ยังคงยืนยันแนวโน้มการเติบโตที่แข็งแกร่งในปี 2559 ซึ่งคาดว่าจะโตถึง 937% จากปีก่อน เป็น 967 ล้านบาท เนื่องจาก backlog ส่วนใหญ่ของโครงการมหานครน่าจะโอนได้ในปีหน้า แนะนำให้ซื้อ โดยให้ราคาเป้าหมายที่ 4.90 บาท
16 มิ.ย. 2558

บล. เคจีไอ (ประเทศไทย) ระบุในบทวิเคราะห์ (16 มิ.ย.) คาดว่าจะเห็นกำไรของบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE จาก Dean &amp; Deluca ในปี 2561 จากกลยุทธ์การขยายธุรกิจของ Dean &amp; Deluca ทั้งนี้ PACE จึงประกาศออกมาอย่างเป็นทางการถึงความสำเร็จของการขยายสาขาไปยังญี่ปุ่นและฟิลิปปินส์ช้ากว่าที่น่าจะเป็น เช่นเดียวกับแผนการขยายธุรกิจที่ชัดเจนในอนาคต
อย่างไรก็ตาม การที่บริษัทได้เคยประกาศออกมา ว่าตั้งเป้าจะเปิดสาขาในประเทศไทย 30 สาขาและจะมีสาขาทั่วโลกรวมถึง 500 สาขาภายใน 3-5 ปี ถือเป็นสัญญาณบวก แต่ยังคงเลือกที่จะทำประมาณการของ Dean &amp; Deluca แบบอนุรักษ์นิยมเนื่องจากข้อมูลที่มีอยู่ยังไม่ชัดเจนเพียงพอ หลังจากที่สาขาในประเทศไทย
รวมถึงสาขาใหม่สามแห่งในญี่ปุ่น และอีกหนึ่งแห่งในฟิลิปปินส์ได้รวมเข้าในประมาณการ จึงคาดว่ารายได้ปี 2558 จะเพิ่มขึ้นเป็น 3,136 ล้านบาทจากประมาณการเดิมที่ 2,910 ล้านบาท แต่ต้นทุนทางการเงินและค่า amortization ที่สูงในช่วง 2-5 ปีแรกจึงทำให้ปรับกำไรสุทธิปี 2558 จาก 158 ล้านบาท เป็นขาดทุนสุทธิ208 ล้านบาท แต่อย่างไรก็ตาม เราคาดว่า Dean &amp; Deluca จะเริ่มทำกำไรได้ในปี 2561 เมื่อจำนวนสาขาใหม่ที่เปิดเพิ่มขึ้นอย่างมีนัยสำคัญ
ทั้งนี้ยังคงประมาณการของธุรกิจอสังหาริมทรัพย์เอาไว้เท่าเดิมเนื่องจาก backlog 7.9 พันล้านบาทจากยอด presales 70% ของโครงการมหานครซึ่งจะช่วยหนุนกำไรในปี 2558-2559 โดยคาดว่าจะมียอดโอนจากโครงการนี้ 2.7 พันล้านบาทในไตรมาสที่ 4/58 และจะเป็นปัจจัยสำคัญที่หนุนให้กำไรสุทธิของ PACE ในปี 2558 เพิ่มขึ้น 125% จากปีก่อน เป็น 93 ล้านบาท แต่ยังลดลงจากประมาณการเดิมที่ 374 ล้านบาทเนื่องจากการปรับประมาณการของ Dean &amp; Deluca
อย่างไรก็ตาม ยังคงยืนยันแนวโน้มการเติบโตที่แข็งแกร่งในปี 2559 ซึ่งคาดว่าจะโตถึง 937% จากปีก่อน เป็น 967 ล้านบาท เนื่องจาก backlog ส่วนใหญ่ของโครงการมหานครน่าจะโอนได้ในปีหน้า ยิ่งไปกว่านั้นคาดว่าบางส่วนของโครงการนิมิตหลังสวนซึ่งมียอด presale ถึง 90% จะมีการเซ็นสัญญาและนับรวมเป็น backlog ในไตรมาสที่ 2/58 ซึ่งจะทำให้บริษัทเติบโตได้อย่างยั่งยืน
ทั้งนี้ ต้องปรับวิธีการประเมินมูลค่าของ Dean &amp; Deluca จากเดิมที่ใช้ PER มาเป็นวิธี DCF เพื่อสะท้อนถึงภาพธุรกิจในระยะยาวมากขึ้น แทนที่จะเป็นภาพระยะสั้นแบบปีต่อปี โดยใช้ WACC ที่ 8% และsustainable growth ที่ 3% ซึ่งทำให้ได้มูลค่าของ Dean &amp; Deluca ที่ 0.90 บาทต่อหุ้น สำหรับในส่วนของธุรกิจอสังหาริมทรัพย์ ยังไม่ได้ปรับประมาณการในขณะนี้ โดยมูลค่าของธุรกิจอยู่ที่ 4 บาทต่อหุ้น ดังนั้นจึงยังคง แนะนำให้ซื้อ โดยให้ราคาเป้าหมายที่ 4.90 บาท
 